text: - Tað er als eingin feria at verða settur í sóttarhald á Hotel Vágum. Portalurin hevur fingið skriv frá einum av teimum avbyrgdu
text: #000002
text: Gardinurnar á hotellkamarinum eru drignar fyri, so forvitin fólk uttanfyri ikki kunnu síggja inn
text: #000003
text: Tað ljóðaði annars sum um, at tað næstan skuldi vera ein eyka feria hjá teimum, sum vórðu sett í sóttarhald á Hotel Vágum. At tey einki skuldu mangla, og at tey yvirhøvur skuldu hava tað gott sum gjørligt.
text: #000004
text: Men so er ikki. Í hvussu so er ikki hjá persóninum, sum í dag letur hoyra frá sær, og hevur latið Portalinum eitt skriv, har viðkomandi sigur frá hvussu tað er at sita avbyrgdur handan myrkalegningsgardinur á einum kamari á Hotel Vágum.
text: #000005
text: Orsøkin til at svørtu gardinurnar eru fyri vindeygað er, at tað javnan støðga bilar uttanfyri og taka myndir, greiðir persónurin frá.
text: #000006
text: - Eg havi tað ikki gott við at sita avbyrgd/ur, men ongin hevur bjóðað mær sálarhjálp, skrivar persónurin millum annað.
text: #000008
text: Einasta samband, ið viðkomandi hevur við heilsuverkið er, at lækni ringir av og á og spyr eftir, um tey hava sjúkueyðkenni.
text: #000009
text: Og á matinum, sum verður settur uttan fyri kamarshurðina, stendur ”Hetta er til corona fólkini”. Hví skulu tey stemplast sum corona fólk?
text: #000010
text: - Vit sleppa út at ganga tvær ferð ein hálvan tíma um dagin, men vit skulu ganga gjøgnum somu hurð, sum smittaði persónurin, ið eisini situr avbyrgdur her. Men vit hava ikki møguleika at spritta hendurnar. Vit eru heldur ikki kannað av lækna síðan vit komu her, bert eftirspurd umvegis telefon, sigur viðkomandi, sum ikki ynskir at almenningurin skal fáa at vita hvør viðkomandi er, ikki eingang um talan er um mann- ella konufólk.
text: #000012
text: Vit endurgeva brævið herundir í fullum líki:
text: #000013
text: Men nú kann tað vera nokk!
text: #000014
text: Eg vil byrja við at siga, at eg bara kann úttala meg fyri meg sjálva/n. Hetta er 6 dagur hjá mær á Hotel Vágar, har eg var avbyrgd/ur heima við hús og seinni á Eiðragarði, eina nátt, áðrenn eg fekk boðini um at eg skuldi koma her. Men eitt ið eg undrist á er, hví alt gongur so seint fyri seg? Gottnokk er tað komi í rætta lag at vit sleppa út at røra okkum í 1 tíma um dagin, men hví fáa vit ikki sálarhjálp?
text: #000015
text: Og hví fáa vit ikki spritt? Tá ein smittaður persónur er her á hotellinum, ið býr á somu gongd og brúkar somu hurð sum vit øll!
text: #000016
text: Kringvarp Føroya gjørdi eina samrøðu í síðstu viku, har bleiv tað millum annað sagt, at vit skulu fáa tey neyðugu tingini, ið vit hava brúk fyri. Og at læknar skulu tryggja, at vit hava tað gott og halda eyguni væl og virðilgani við okkum, tí at vit skulu hava tað gott uppá allar mátar.
text: #000018
text: Hetta fekk meg at hugsa, ja eg bleiv uppringd/ur fríggjakvøldið, har eg fekk at vita, at ein skipan verður sett ígongd, har vit fara at blíva uppringd hvønn dag, fyri at vita um vit mangla nakað. Men eingin hevur ringt til mín, fyri at vita um eg mangli nakað.
text: #000019
text: Tað eru 4 læknar, ið hava ringt av og á, men tað er bert fyri at kanna umstøðurnar á hotellinum og fyri at vita, um eg havi fingið nakað sjúkueyðkenni, men eingin spyr meg um hvussu eg havi tað við at sita í einum kamari, har eg nærum má sita við gardinunum fyri vindeyguni, tí at fólk koyra øðrindaleys oman á hotellið, steðga uppi á landsvegnum og taka myndir.
text: #000020
text: Eg kann vera heilt erlig/ur og siga, at eg ikki havi tað gott við at sita innisperrað/ur! Men eingin hevur bjóða mær sálarhjálp! Og sigast skal, at eg ikki sleppi út fyrenn týsdagin í komandi viku! Hetta meti eg als ikki er gott nokk, at koyra fólk í isolatión og ikki geva teimum nakra hjálp!
text: #000021
text: Í dag, tá vit fingu døgurða, tá stóð á etikettini, Hetta er til Corona fólkini. Hví skulu vit “frísku” her á hotellinum stemplast fyri corona, tá vit “bara” sita avbyrgd!
text: #000022
text: At enda vil eg siga, at vit eru “sleppt uppá fjall” og at hetta hevur einki við starvsfólkini her á Hotel Vágar ella kommunulæknan hjá mær at gera, tey eru fitt og blíð ímóti mær.
text: #000023
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000024
text: Skuldin verður undir eina álíkning við árslok 2024
text: #000027
text: Ríkiligt av pengum til verkfall í langa tíð
text: #000029